2)

V prílohe IV sa kapitola IV mení a dopĺňa takto: a) V oddiele 1 sa bod 1 nahrádza takto: „1. Materiály, ktoré sú výsledkom spracovania materiálov kategórie 1 a 2 sa trvalo označujú v súlade s požiadavkami na označovanie určitých odvodených produktov, ktoré sú uvedené v kapitole V prílohy VIII. Takéto označovanie sa však nevyžaduje v prípade týchto materiálov uvedených v oddiele 2: a) bionafta vyrobená v súlade s bodom D; b) hydrolyzované materiály uvedené v bode H; c) zmesi hnoja ošípaných a hydiny s páleným vápnom vyrobené v súlade s bodom I; d) obnoviteľné palivá vyrobené z kafilerických tukov, ktoré sú odvodené z materiálov kategórie 2 v súlade s bodom J.“ b) V oddiele 2 sa dopĺňajú tieto body: „H. Hydrolýza s následným odstránením 1. Dotknuté členské štáty Proces hydrolýzy s následným odstránením sa môže použiť v Španielsku, Írsku, Lotyšsku, Portugalsku a Spojenom kráľovstve. Po hydrolýze musí príslušný splnomocňujúci orgán zabezpečiť, aby sa materiály zozbierali a odstránili na území toho istého uvedeného členského štátu. 2. Východiskové materiály Pri tomto procese sa môžu použiť iba tieto materiály: a) materiály kategórie 2 uvedené v článku 9 písm. f) bodoch i), ii) a iii) nariadenia (ES) č. 1069/2009, ktoré pochádzajú z ošípaných; b) materiály kategórie 3 uvedené v článku 10 písm. h) daného nariadenia, ktoré pochádzajú z ošípaných. Telá alebo časti tiel zvierat, ktoré uhynuli na epizootickú chorobu alebo pri jej eradikácii, sa však nesmú použiť. 3. Metodika Hydrolýza s následným odstránením predstavuje dočasné uskladnenie na mieste. Vykonáva sa v súlade s týmito normami: a) Vedľajšie živočíšne produkty sa po ich zbere v poľnohospodárskom podniku, ktorému príslušný orgán povolil používať spracovateľskú metódu na základe posúdenia hustoty zvierat v podniku, pravdepodobnej úmrtnosti a možných rizík vyplývajúcich pre verejnosť a zdravie zvierat, musia umiestniť v kontajneri skonštruovanom v súlade s písm. b) (ďalej len ‚kontajner‘) a umiestnenom na mieste, ktoré bolo určené na tento účel v súlade s písm. c) a d) (ďalej len ‚určené miesto‘). b) Kontajner musí: i) mať zariadenie na jeho uzavretie; ii) byť vodotesný, nepriepustný a hermeticky uzavretý; iii) byť natretý tak, aby sa predišlo korózii; iv) byť vybavený zariadením na kontrolu emisií v súlade s písm. e). c) Kontajner sa musí umiestniť na určenom mieste, ktoré je fyzicky oddelené od poľnohospodárskeho podniku. K uvedenému miestu musia viesť prístupové cesty určené na presun materiálov zbernými vozidlami. d) Kontajner a jeho miesto musia byť navrhnuté a vybudované v súlade s právnymi predpismi Únie na ochranu životného prostredia s cieľom zabrániť zápachu a rizikám pre pôdu a podzemnú vodu. e) Z kontajnera musí viesť potrubie na plynné emisie, ktoré musí byť vybavené vhodnými filtrami na zabránenie prenosu chorôb prenosných na ľudí a zvieratá. f) Kontajner sa musí uzavrieť na proces hydrolýzy aspoň počas troch mesiacov, a to takým spôsobom, aby sa predišlo akémukoľvek nepovolenému otvoreniu kontajnera. g) Prevádzkovateľ musí zaviesť postupy na zabránenie prenosu chorôb prenosných na ľudí a zvieratá prostredníctvom presunov personálu. h) Prevádzkovateľ musí: i) prijať preventívne opatrenia proti vtákom, hlodavcom, hmyzu a iným škodcom; ii) zaviesť zdokumentovaný program kontroly škodcov. i) Prevádzkovateľ musí viesť záznamy o: i) akomkoľvek uložení materiálu do kontajnera; ii) akomkoľvek zbere hydrolyzovaného materiálu z kontajnera. j) Prevádzkovateľ musí kontajner pravidelne vyprázdniť, aby bolo možné skontrolovať: i) absenciu korózie; ii) zistiť možný únik tekutých materiálov do zeme a zabrániť mu. k) Po hydrolýze sa musia materiály zozbierať, použiť a odstrániť v súlade s nariadením (ES) č. 1069/2009 článkom 13 písm. a), b), c) alebo článkom 13 písm. e) bodom i). l) Tento proces sa musí vykonávať v dávkovom systéme. m) Akákoľvek manipulácia alebo používanie hydrolyzovaných materiálov vrátane ich aplikácie do zeme sa zakazuje. I. Ošetrenie hnoja ošípaných a hydiny vápnom 1. Východiskové materiály Pri tomto procese možno použiť hnoj uvedený v článku 9 písm. a) nariadenia č. 1069/2009, ktorý pochádza z ošípaných a hydiny. 2. Spracovateľská metóda a) Obsah sušiny v hnoji sa musí určiť prostredníctvom metódy CEN EN 12880:2000 (1)‚Charakterizácia kalov. Stanovenie sušiny a obsahu vody‘. Pri tomto procese sa musí obsah sušiny pohybovať medzi 15 % až 70 %. b) Množstvo vápna, ktoré sa má pridať, sa musí určiť tak, aby sa dosiahla jedna z kombinácií času a teploty uvedených v písm. f). c) Veľkosť častíc vedľajších živočíšnych produktov určených na spracovanie nesmie presahovať 12 mm. V prípade potreby sa veľkosť častíc hnoja musí zredukovať tak, aby sa dosiahla maximálna veľkosť častíc. d) Hnoj sa musí zmiešať s páleným vápnom (CaO) so strednou až vysokou reaktivitou, pri ktorej sa do menej ako 6 minút dosahuje zvýšenie teploty o 40 °C podľa kritérií testu reaktivity 5.10 uvedených v metóde CEN EN 459-2:2002 (2). Miešanie sa musí vykonať s dvomi miešačkami prevádzkovanými na jednej linke, z ktorých každá má dve skrutky. Obidve miešačky musia: i) mať skrutku s priemerom 0,55 m a dĺžkou 3,5 m; ii) fungovať s výkonom 30 kW a rotačnou rýchlosťou skrutky 156 rpm; iii) mať kapacitu spracovania 10 ton za hodinu. Stredný čas zmiešavania musí byť približne dve minúty. e) Zmes sa musí miešať počas minimálne šiestich hodín až do vytvorenia skládky s minimálnou hmotnosťou dvoch ton. f) V monitorovacích bodoch povinne zavedených do skládky sa musia vykonávať pravidelné merania, aby bolo možné preukázať, že zmes v skládke dosahuje hodnotu pH najmenej 12, a to počas jedného z nasledujúcich časových úsekov, v ktorom sa musí dosiahnuť jedna zo zodpovedajúcich teplôt: i) 60 °C počas 60 minút; alebo ii) 70 °C počas 30 minút. g) Tento proces sa musí vykonávať v dávkovom systéme. h) Musí sa zaviesť stály písomný postup založený na zásadách HACCP. i) Prevádzkovatelia môžu príslušnému orgánu prostredníctvom validácie podľa nasledujúcich požiadaviek preukázať, že proces, pri ktorom sa používa miešacie zariadenie, ktoré je odlišné od miešacieho zariadenia uvedeného v písm. d), alebo pri ktorom sa používa dolomitické vápno (CaOMgO) namiesto páleného vápna, je aspoň taký efektívny ako proces uvedený v písm. a) až h): Požiadavky na uvedenú validáciu: — musí sa ňou preukázať, že použitím miešacieho zariadenia odlišného od toho, ktoré je uvedené v písm. d), prípadne použitím dolomitického vápna, je možné vyprodukovať zmes s hnojom, ktorá dosahuje parametre týkajúce sa pH, času a teploty uvedené v písm. f); — musí byť založená na monitorovaní času a teploty v spodnej, strednej a vrchnej časti skládky s reprezentatívnym počtom monitorovacích bodov (aspoň štyri monitorovacie body v spodnej časti, ktoré sú umiestnené najviac 10 cm od dna a najviac 10 cm pod vrchom, jeden monitorovací bod v strede – v polovici vzdialenosti medzi dnom a vrchom skládky a štyri monitorovacie body na kraji vo vrchnej časti skládky, ktoré sú umiestnené najviac 10 cm pod povrchom a najviac 10 cm pod vrchom skládky); — musí sa vykonať počas dvoch aspoň 30-dňových období, z ktorého jedno musí byť v studenom ročnom období na geografickom mieste, kde sa má použiť miešacie zariadenie. J. Katalytický proces s viacerými krokmi, určený na produkciu obnoviteľných palív 1. Východiskové materiály a) Pri tomto procese sa môžu použiť tieto materiály: i) kafilerické tuky získané z materiálu kategórie 2, ktoré boli spracované prostredníctvom spracovateľskej metódy 1 (tlakovej sterilizácie); ii) rybací olej alebo kafilerické tuky získané z materiálu kategórie 3, ktoré boli spracované: — prostredníctvom ktorejkoľvek zo spracovateľských metód 1 až 5 alebo prostredníctvom spracovateľskej metódy 7; alebo — v prípade materiálu získaného z rybacieho oleja, prostredníctvom ktorejkoľvek zo spracovateľských metód 1 až 7; iii) rybací olej alebo kafilerické tuky vyprodukované v súlade s oddielmi VIII alebo XII prílohy III k nariadeniu (ES) č. 853/2004 v tomto poradí. b) Pri tomto procese sa zakazuje používanie kafilerických tukov získaných z materiálu kategórie 1. 2. Spracovateľská metóda a) Kafilerické tuky sa musia podrobiť predpríprave, ktorá pozostáva z týchto krokov: i) bielenie odstredených materiálov prostredníctvom ich pasírovania cez hlinený filter; ii) odstránenie zvyšných nerozpustných nečistôt filtráciou. b) Predpripravené materiály sa musia podrobiť katalytickému procesu, ktorý pozostáva z dvoch krokov: hydro-deoxygenizácia a následná izomerizácia. Materiály musia byť aspoň 20 minút pod tlakom najmenej 20 barov pri teplote najmenej 250 °C. c) Bod 2 v oddiele 3 sa mení a dopĺňa takto: i) Druhá zarážka písm. b) bodu iii) sa nahrádza takto: „— získaného z materiálu kategórie 3 okrem materiálu uvedeného v článku 10 písm. p) nariadenia (ES) č. 1069/2009 použité na kŕmenie;“ ii) Dopĺňajú sa tieto body: „c) s katalytickým procesom s viacerými krokmi, určeným na produkciu obnoviteľných palív, môžu byť: i) v prípade benzínu a iných palív, ktoré sú výsledkom procesu, použité ako palivo bez obmedzení v zmysle tohto nariadenia (koncový bod); ii) v prípade hliny použitej pri bielení a kalu z procesu predprípravy, ktorý je uvedený v oddiele 2 bode J ods. 2 písm. a): — odstránené spaľovaním alebo spoločným spaľovaním, — premenené na bioplyn, — kompostované alebo použité pri výrobe odvodených produktov uvedených v článku 36 písm. a) bode i) nariadenia (ES) č. 1069/2009, d) so zmesou hnoja ošípaných a hydiny ošetrenou vápnom sa môžu aplikovať na zem ako spracovaný hnoj.“